**Návrh**

**na zmenu a doplnenie Štatútu Rady vlády Slovenskej republiky pre digitalizáciu verejnej správy a jednotný digitálny trh**

**(schválený uznesením vlády Slovenskej republiky č. ...... zo ... ............ 2020)**

**Čl. I**

Štatút Rady vlády Slovenskej republiky pre digitalizáciu verejnej správy a jednotný digitálny trh schválený uznesením vlády Slovenskej republiky č. 364 z 30. augusta 2016 v znení zmien a doplnení schválených uznesením vlády Slovenskej republiky č. 441 z 11. septembra 2019 sa mení a dopĺňa takto:

1. Nadpis Článku 1 znie:

„Článok 1

Predmet štatútu“.

1. V čl. 1 sa za slová „Štatút Rady vlády Slovenskej republiky pre digitalizáciu verejnej správy a jednotný digitálny trh“ vkladajú slová „(ďalej len „štatút“)“.
2. V čl. 2 ods. 2, čl. 3 ods. 1 a 2 a čl. 8 sa slová „na Slovensku“ nahrádzajú slovami „v Slovenskej republike“.
3. V celom texte Návrhu na zmenu a doplnenie Štatútu Rady vlády Slovenskej republiky pre digitalizáciu verejne správy a jednotný digitálny trh sa vypúšťa skratka „SR“.
4. V čl. 4 odsek 1 znie:

„(1) Radu tvoria predseda rady, traja podpredsedovia rady, členovia rady a tajomník rady.“.

1. V čl. 4. ods. 2 sa slová „podpredseda vlády SR pre investície a informatizáciu“ nahrádzajú slovami „minister investícií, regionálneho rozvoja a informatizácie Slovenskej republiky“.
2. V čl. 4 odsek 3 znie:

„(3) Prvým podpredsedom rady je štátny tajomník II. Ministerstva investícií, regionálneho rozvoja a informatizácie Slovenskej republiky (ďalej len „ministerstvo“), ďalšími podpredsedami rady sú štátny tajomník Ministerstva vnútra Slovenskej republiky a prezident IT asociácie Slovenska.“.

1. V čl. 4 ods. 4 sa vypúšťa písmeno a).

Doterajšie písmená b) až y) sa označujú ako písmená a) až x).

1. V čl. 4 ods. 4 písmeno l) a písmeno znie:

„l) generálny riaditeľ príslušnej sekcie ministerstva“.

1. V čl. 4 ods. 4 sa dopĺňa písmeno y, ktoré znie „y) zástupca zamestnávateľskej organizácie, ktorá je členom Hospodárskej a sociálnej rady vlády Slovenskej republiky“.
2. V čl. 4 ods. 6 sa za slovo „podpredsedov“ a za slovo „členov“ vkladá slovo „rady“.
3. V čl. 4 ods. 6 a 9 sa slovo „menuje“ nahrádza slovom „vymenúva“.
4. V čl. 4 ods. 7 písm. d) sa za slovo „vyhlásením“ vkladajú slová „člena rady“.
5. V čl. 4 ods. 8 sa za slovo „zástupcov“ vkladajú slová „ministerstvo, iných orgánov“ a na konci sa pripája veta „V prípade, že sa zasadnutia rady zúčastní viac zástupcov ministerstva na úrovni generálneho riaditeľa, hlasovacie právo má len jeden z nich, a to podľa príslušnosti k predkladanému návrhu.“.
6. V čl. 4 ods. 9 a čl. 7 ods. 3 sa slová „Úradu podpredsedu vlády SR pre investície a informatizáciu“ nahrádzajú skratkou „ministerstvo“.
7. V čl. 4 ods. 9 sa za slovo „tajomníka“ vkladá slovo „rady“.
8. V čl. 5 odsek 1 znie:

„(1) Zasadnutia rady zvoláva a vedie predseda rady. V prípade jeho neprítomnosti, zasadnutia rady zvoláva a vedie prvý podpredseda rady.“.

1. V čl. 5 ods. 2 sa vypúšťa čiarka a slová „spravidla raz za tri mesiace“.
2. V čl. 5 ods. 4 sa slovo „predsedajúceho“ nahrádza slovami „predsedu rady alebo v prípade jeho neprítomnosti hlas prvého podpredsedu rady“.
3. V čl. 5 sa za odsek 6 vkladá nový odsek 7, ktorý znie:

„(7) Zasadnutia rady sa môžu uskutočniť aj formou online stretnutia alebo videokonferencie. O tejto forme zasadnutia rozhoduje na základe návrhu tajomníka rady predseda rady. Táto forma zasadnutia je plnohodnotnou náhradou riadneho zasadnutia rady. V prípade tejto formy zasadnutia sa postupuje podľa tohto článku.“.

Doterajšie odseky 7 až 9 sa označujú ako odseky 8 až 10.

1. V čl. 5 ods. 8 prvej vete sa za slovo „rozhodnúť“ vkladá čiarka a slová „aj o rokovaní“ sa nahrádzajú slovami „že sa bude o prerokúvaných materiáloch hlasovať“ .
2. V čl. 5 ods. 8 druhej vete sa slová „materiálu zaslanému „per rollam“ nahrádzajú slovami „zaslanému materiálu“.
3. V čl. 5 ods. 10 sa slovo „nehlasujú“ nahrádza slovami „nemajú hlasovacie právo“.
4. V čl. 6 ods. 1 písm. e) sa slovo „záznam“ nahrádza slovom „záznamy“.
5. V čl. 6 ods. 2 úvodnej vete sa za slovo „podpredsedovia“ vkladá slovo „rady“.
6. V čl. 6 ods. 2 písm. a) sa slovo „zasadnutí“ nahrádza slovom „zasadnutiach“.
7. V čl. 6 ods. 3 písm. c) sa slovo „zápisníc“ nahrádza slovom „záznamov“ a dopĺňa sa „a zodpovedá za distribúciu záznamov zo zasadnutí rady všetkým členom rady“.
8. V čl. 7 ods. 1 sa slová „Úrade podpredsedu vlády SR pre investície a informatizáciu“ nahrádzajú skratkou „ministerstvo.“.
9. V čl. 8 sa slovo „digitalizáciu“ nahrádza slovom „digitalizáciou“.

**Čl. II**

Tieto zmeny a doplnenia štatútu nadobúdajú platnosť a účinnosť dňom ich schválenia vládou Slovenskej republiky.